Spanyolország Istenéhez
Csak a haza az emberi igazság 
neveltető és nagy-nagy iskolája, 
itt nyílik a népeknek hősi pálya, 
hogy sorsukkal, hitükkel megvíhassák

mindenki Istenét. Ez titkos arcát 
a Sinai-hegyen köddel zilálja 
s Mózesnek táblát nyújt, leróva rája — 
egyetlen népnek — minden nép igazát.

Ó Seregünk Ura, te Cavodonga 
és Roncesvalles Istene, dicsérem 
roppant neved s áldassék is rajongva

minden hegyünkön, völgyünkön, az égen 
s csak addig el ne némíts, míg dalomba 
Spanyolország tud lelket adni nékem.
Versek
Szonettek